CELEX: 32011D1011(02)
Language: da
Date: 2011-10-10 00:00:00
Title: Kommissionens afgørelse af 10. oktober 2011 om ændring af afgørelse 2007/602/EF om nedsættelse af en dialoggruppe for de berørte parter inden for områderne folkesundhed og forbrugerbeskyttelse

11.10.2011   
            
            
               DA
            
            
               Den Europæiske Unions Tidende
            
            
               C 299/6
            
         KOMMISSIONENS AFGØRELSE
   af 10. oktober 2011
   om ændring af afgørelse 2007/602/EF om nedsættelse af en dialoggruppe for de berørte parter inden for områderne folkesundhed og forbrugerbeskyttelse
   2011/C 299/07
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 169, og
   ud fra følgende betragtninger:
   
               (1)
            
            
               Ifølge artikel 169 i traktaten om Den Europæiske Unions funktionsmåde (TEUF) har Unionen til opgave at sikre forbrugerne et højt beskyttelsesniveau samt at fremme deres ret til oplysning og til at organisere sig for at beskytte deres interesser.
            
         
               (2)
            
            
               Ved Kommissionens afgørelse 2007/602/EF (1) blev der med virkning fra den 10. oktober 2007 nedsat en »dialoggruppe« for de berørte parter inden for områderne folkesundhed og forbrugerbeskyttelse, der skulle rådgive Kommissionen om bedste praksis for høringsprocessen og også bistå den med at skræddersy sine processer for inddragelse af de berørte parter, så de er bedre tilpasset de berørte parters behov inden for ovennævnte områder.
            
         
               (3)
            
            
               I henhold til afgørelsens artikel 3, stk. 4, udnævnes medlemmerne for en periode på fire år uden mulighed for forlængelse. I forbindelse med den første udnævnelse af medlemmer udnævnes halvdelen af medlemmerne dog for en periode på to år uden mulighed for forlængelse. Kommissionen fastsatte en kortere mandatperiode for halvdelen af medlemmerne for at begrænse omfanget af forstyrrelser som følge af en udskiftning af samtlige gruppens medlemmer.
            
         
               (4)
            
            
               Kommissionen udnævnte medlemmerne af dialoggruppen for de berørte parter ved Kommissionens afgørelse 2007/793/EF (2) og specificerede deres respektive mandatperioder ved Kommissionens afgørelse 2009/783/EF (3). Mandatperioden for ti medlemmer blev således fastsat til fire år fra den 29. november 2007 til den 29. november 2011, og der blev udnævnt ti nye medlemmer for en komplet mandatperiode på fire år, der udløber i slutningen af november 2013.
            
         
               (5)
            
            
               Dialoggruppen for de berørte parter har gjort betydelige fremskridt i udarbejdelsen af en kodeks for god høringspraksis for Generaldirektoratet for Sundhed og Forbrugere. En ændring af gruppens sammensætning ville på nuværende tidspunkt gribe forstyrrende ind i denne arbejdsproces og i arbejdets kontinuitet.
            
         
               (6)
            
            
               Dialoggruppen for de berørte parter har erfaringsmæssigt i sin nuværende sammensætning opnået en god balance mellem de berørte parter fra både erhvervslivet og ikke-statslige organisationer inden for de politikområder, som Generaldirektoratet for Sundhed og Forbrugere beskæftiger sig med, hvilket har sikret såvel en bred vifte af relevant ekspertise og geografisk fordeling i Unionen som en ligelig deltagelse af begge køn.
            
         
               (7)
            
            
               Dialoggruppen for de berørte parter bør derfor fortsætte i sin nuværende sammensætning indtil november 2013, hvor gruppens mandat er afsluttet —
            
         BESTEMT FØLGENDE:
   Artikel 1
   Afgørelse 2007/602/EF ændres således:
   
               1.
            
            
               Artikel 3, stk. 4, affattes således:
               »4.   Efter udnævnelsen varetager medlemmerne deres hverv indtil den 2. november 2013.«
            
         
               2.
            
            
               Artikel 3, stk. 5, affattes således:
               »5.   Medlemmer, som ikke længere er i stand til at bidrage effektivt til gruppens arbejde, som træder tilbage, eller som ikke overholder bestemmelserne i stk. 3 i denne artikel eller i artikel 339 i TEUF, kan erstattes af Kommissionen.«
            
         
               3.
            
            
               Artikel 3, stk. 7, affattes således:
               »7.   Navnene på de medlemmer, der udnævnes personligt, opføres på listen i bilaget til denne afgørelse. Indsamling, forvaltning og offentliggørelse af medlemmernes navne finder sted i overensstemmelse med forordning (EF) nr. 45/2001.«
            
         Artikel 2
   Bilaget til nærværende afgørelse med en liste over medlemmerne af dialoggruppen for de berørte parter indsættes som bilag til afgørelse 2007/602/EF.
   Artikel 3
   Denne afgørelse får virkning fra den 2. november 2011.
   
      Udfærdiget i Bruxelles, den 10. oktober 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 234 af 6.9.2007, s. 13.
   
      (2)  EUT L 320 af 6.12.2007, s. 33.
   
      (3)  EUT L 279 af 24.10.2009, s. 6.
   
      BILAG
      Dialoggruppen for de berørte parter består af følgende medlemmer:
      
                   
               
               
                  BAX Willemien
               
            
                   
               
               
                  BERTELETTI KEMP Florence
               
            
                   
               
               
                  CEPONYTE Zita
               
            
                   
               
               
                  CZIMBALMOS Ágnes
               
            
                   
               
               
                  GALLANI Barbara
               
            
                   
               
               
                  GOUVEIA Rodrigo
               
            
                   
               
               
                  GRUNER Bernd
               
            
                   
               
               
                  HERVE Maryse
               
            
                   
               
               
                  KETTLITZ Beate
               
            
                   
               
               
                  KOSINSKA Monika
               
            
                   
               
               
                  KUTIN Breda
               
            
                   
               
               
                  LØGSTRUP Susanne
               
            
                   
               
               
                  RODRIGUEZ Nathalie
               
            
                   
               
               
                  ROSS Melody
               
            
                   
               
               
                  SHEPPARD Philip
               
            
                   
               
               
                  TIDDENS-ENGWIRDA Lisette
               
            
                   
               
               
                  VAN TICHELEN Sonja
               
            
                   
               
               
                  VINCENTEN Joanne
               
            
                   
               
               
                  VON ESSEN Garlich